Maisih wei sngoh miej u Saleng A Sangma ha ka yung dorbar neidaw wa sih u microphone – Wyrta\nMaisih wei sngoh miej u Saleng A Sangma ha ka yung dorbar neidaw wa sih u microphone\nShillong: I thut ki tiar pynsñiaw hawa klam namo u Microphone da pynman i ya u MLA ka NCP na Gambagre, u Saleng A Sangma wow pynmih noh u da i ktien sih ha ka dorbar wa da man ynne ka sngi deiwa sngoh leh ya ka miej hei chrai.\nIni da jia i heipor wa u MLA ka North North Shillong u Adelbert Nongrum, da yieñ u wow pynrap kylli hajrong iwa kylli u MLA ka Umroi u George B Lyngdoh wa yatoh wa i kajia pood wa ka Assam.\nHa ka dorbar ynne ka sngi u microphone da thut u nadooh wa sdang, wei heitæ i por u Adelbert da yieñ u wow pynrap kylli tangwa u microphone ym em u krehkaam u iwa da pynman ya u Deputy Speaker u dam u wow sñiaw yei kwah kylli u Adelbert wei da lai chaphrang wow pteiñ da kawi tawon ka phang kylli.\nHeitæ i por u Saleng uwa da yoo wa u MLA ka KHNAM da yieñ u chwa wow wanrah da kawi ka phang kylli da yieñ u wow dawa na u Deputy Speaker wow elaad ya ki dkhot wow kylli heiwa da pynyoo u leh yei chrai ya ki bru wa pait ya ki microphone deiwa sngoh khyrnang ya ka miej. Hadien ini neiliang u Deputy Speaker da kyruiñ dien biang u deiwa elaad biang ya u MLA wow kylli pynche u yeiwa kwah u wow tip.\nU Deputy Chief Minister u Prestone Tynsong da yieñ u deiwa ong wa ka yung krehkaam u Speaker næ Deputy Speaker toh u pynbiang ko yei krehkaam ki microphone iwa da pynman ya u Deputy Speaker wow kular u chimkhia yeini.\nRap hadien u Lamphang warim ka jylla uwa man u MLA ka Congress, u Charles Pyngrope da pynsñiaw u yei sñiawkhia hajrong ki kyntien wa da pynmih da u Saleng deiwa kyntu ya kiwi ki dkhot wow kiar ki wow pynemkaam kam kini ki kyntien wa ktah yei burom ka yung dorbar.\nDa chna ya ka Marten katkam ka stat ka juk wa katni, hadien 8 snem u pynkylla yaka cha ka thaw uiñke: Hamletson Dohling\nHadooh 2 kynta duna neh i takit u ADM ka EJH ya ka Amita hajrong i jia ha ka 8 tarik\nPhooh phieñ ka Chaad Sukra ka Seiñraij Khliehtyrshi\nRai ka UDP wow pyrchah bait ya ka CAA deiwa yooluti wa ka SC daw e ko yaka rai wa bha\nU sdang ka WJDSA ya ka yaaw yadai yathied player\nKi result ka 3rd Republic Day Cup U-12 Football Tournament ynne ka 14 tarik\nChimkhia ka PAC hei yatoh wa ka KNGC deiwa phah hajir ya ki sahep ka Sorkar